பதிவு செய்யப்பட்ட அரசாங்க எண் 1271-ன் படி டிசம்பர் 5, 1900-ல் ஈக்குவடாரின் தேசிய கொடிக்கு இரண்டு அதிகாரப்பூர்வமான வடிவமைப்புகள் உள்ளன என சட்டப்படி கையொப்பமிடப்பட்ட ஒரு அரசாணை நிறைவேற்றப்பட்டது. அரசமைப்பு சட்டம் 2-ன் படி இரண்டு வடிவமைப்புகளுமே நீலம், சிகப்பு நிற பட்டைகளின் அளவை இரட்டிப்பாக கொண்ட மஞ்சள் நிற பட்டைகளை கொண்டுள்ள மூவர்ண கொடியாக வடிவமைக்கப்பட்டது. அரசமைப்பு சட்டம் 3-ன் படி மையத்தில் கேடய வடிவிலான மரபுச் சின்னத்தை பெற்றுள்ள கொடியினை இராணுவம், அரசாங்க அலுவலர்கள் மற்றும் வெளியுறவுத் தூதுவர்களால் பயன்படுத்தப்பட வேண்டும். அதே சமயம் பொது மக்கள் பயன்படுத்துவதற்கு தடை செய்யப்படவில்லை. ஆனால் சிதைவின்றி பயன்படுத்த அறிவுறுத்தப்பட்டனர். அரசாணை எண் 6-ன் படி கடல் வணிகர்கள் மரபுச் சின்னம் இல்லா கொடியை பயன்படுத்த தடை விதிக்கப்பட்டது. ஆனால் ஈக்குவடாரைப் போல் இல்லாமல் பெரு, பொலிவியா, அர்ஜெண்டினா போன்ற தென் அமெரிக்க நாடுகளில் மரபுசின்னத்துடன் கூடிய கொடியை பொதுமக்கள் பயன்படுத்த தடை விதிக்கப்பட்டுள்ளது.

கொலம்பியா நாட்டு கொடியுடன் வித்தியாசப்படுத்துவதற்காக ஈக்குவடார் மரபுச் சின்னத்துடன் கொடியினை பயன்படுத்தும்.  கொலம்பியா கடல் வணிகர்கள் சிகப்பு மற்றும் நீல வண்ண பிண்ணனியில் நீள்வட்ட வடிவில் உள்ள நட்சத்திரங்களை கொண்ட கொடியினை பயன்படுத்துவர்.

அரசாணை 4-ன் படி மாகாண நிர்வாகங்கள் மரபுச் சின்னத்துடன் கூடிய கொடியை பயன்படுத்த தடை செய்யப்பட்டது. எனவே மாகாணங்களுக்கு என தனியாக கொடி வடிவமைக்கப்பட்டது.மாகாணங்களை குறிக்கும் வகையில் ஒரு பொது கொடி வடிவமைக்கப்பட்டது. அதில் மூவர்ண கொடியில் ஒவ்வொரு மாகாணங்களையும் குறிக்கும் வெள்ளை நட்சத்திரங்கள் வட்ட வடிவில் அமைக்கப்பட்டன. 1905 முதல் 1930 வரை இக்கொடி வெனிசுலா நாட்டு கொடியை ஒத்திருந்தது. தற்போது உள்ள வெனிசுலா நாட்டு கொடியில் நட்சத்திரங்கள் அரைவட்ட வடிவில் அமைந்திருக்கும்.

உறுதிமொழி மற்றும் பாடல்
குறியீடுகளின் அர்த்தங்கள்
மரபுச்சின்னம் (கோட் ஆப் ஆர்ம்ஸ்)
மாறுபட்ட வடிவங்கள்